224 



Dumas tanulmánya a vegyelemek fölött. 



A, természet-philosophiának egyik fökérJése : hogy egy törzsanyag van-e, 

 melyből a többi különféle , s eddig előttünk ismeretien módon áll , vagy pedig 

 több egyszerű anyagbúi vannak a bennünket környező testek összetéve ? A ve- 

 gyészek közt két párt van. A számosabb párt semmi áron sem akar az észlelhető 

 tények teréről lelépni, s a mostani vegytan valódi atyjával Berzeliussal, ki mint 

 közel egy fél százados vezére a vegyészek öszves testületének , alig egy év- 

 tizeddel ez előtt halt meg, azt tartja: hogy a vegytan elemei, minthogy azokból 

 egyszerűbb testeket semmi ismert módon sem birunk kihúzni, valóban a természet 

 elemeiként tekintendők, melyek közt azon viszonyos súlyra nézve, melyben össze- 

 telt testeket képezendők egymással vegyülnek , lényeges összefüggés nincs. — 

 A másik párt sokkal kisebb, s legjelentékesb embere Dumas, ki nemcsak nézet- 

 tel, hanem a nézet támogatására általa nyert oly kísérleti adatokkal lép föl, 

 melyek már magok is elegendők volnának nevét a tudomány évkönyveiben örö- 

 kíteni. Húsz éve , hogy ez irányban a szenvedély érdekével dolgozik ; munkájá- 

 nak körvonalai meghatározvák , s mondhatni, hogy még csak a kisebb felével 

 kész. Kísérleti adatai, melyek a tudomány számára nagy nyereményül tekintendők, 

 abban állanak , hogy sok elemnek a vegysúlyát határozta meg oly tökéletesen, 

 a hogy a vegytan jelen állása szerint csak képzelhető. E tényekre támaszkodva 

 egy angol vegyésznek Dr. Prouthnak azon nézetét karolta fel , hogy az elemek 

 vegysúlyai a hydrogennek mint egységnek niulliplumai-e egész számok szerint 

 vagy nem ? • — • Dumas főkövelkezletései ezek : az elemek vegysúlyai multiplumai 

 egy bizonyos elemnek egész számok szerint, de némoly egyszerű testre nézve az 

 egység nem a hydrogen , hanem egy ismeretlen tesi, melynek vegysúlya csak fél 

 akkora. Némely elemek vegysúlyai egymáshoz igen közel állnak, csaknem ugyan- 

 azon számmal fejezhetők ki; másoknál az nrány úgy áll mint 1:2. Ha három 

 elemet hasonlítunk össze, sokszor találjuk, hogy a két szélső összeadva, és el- 

 osztva kettő által adja a közbülső vegysúlyát. Végre egész természetes családok 

 vannak az elemek közt, melyeknek vegysúlya egymásból oly törvények szerint szár- 

 mazik , minők azon szerves gyökök közt uralkodnak, melyek egy u. n. homológ 

 sort képeznek. Dumas hasonlóságot talál e szerint a szerves vegytan gyökei, és a 

 szervtelen vegytan elemei közt; a különbség az, hogy míg amazokat tökéletesen 

 ismerjük, ezeken a rendelkezésünkre álló erőkkel változást nem bírunk előidézni, 

 ezek örökké valók, változhatlanok , míg a szerves gyököket kényünk szerint elő- 

 idézzük , s vegybonljuk. A természetphilosophiára nézve Dumas nem tartja vaió- 

 szinűtlennek , hogy csak egy törzsanyag van , s a többi elem ennek különféle 

 fokú sűrítése által képződik, mely fok a vegyarányszámokban van kifejezve. Ha 

 két elemnél e szám ugyanaz, ott a különbségnek oka az, hogy a parányok 

 különféle módon vannak helyeződve. 



